Folketing
2011-11-24

Naturligvis skal vi uddanne de unge. Det er Liberal Alliance helt enig med fru Mai Henriksen og Det Konservative Folkeparti i, men spørgsmålet er, om vi skal gribe til tvang. Spørgsmålet er, om vi ikke skulle anstrenge os for at finde andre måder. Der er andre måder, hvis vi orker at sætte os ind i det, hvis vi orker at gøre det. Tvang er altid det nemmeste redskab, og det mener vi i Liberal Alliance ikke at vi skal gribe til.